Čikagos Bulls

Čikagos „Bulls“ ()  – NBA Rytų konferencijos Vidurio pogrupio krepšinio komanda iš Čikagos. Komanda savo namų rungtynes žaidžia United Center sporto komplekse.

 Istorija 

 Ekipos įkūrimas 
Ekipa įkurta 1966 m. verslininko Dick Klein. Tai buvo trečia NBA komanda iš Čikagos miesto (po „Packers–Zephyrs“ ir Čikagos „Stags“). Jau pirmame savo sezone ekipa pateko į atkrentamąsias rungtynes.

1972 m. Čikagos komanda pasiekė geriausią tuometinį rezultatą – 57 pergalės ir 25 pralaimėjimai. 1975 m. „Bulls“ pateko į konferencijos finalus, tačiau rezultatu 3-4 pralaimėjo Oklendo „Golden State Warriors“ ekipai.

 M. Jordan era 
1984 m. vasarą Čikagos ekipa naujokų biržoje gavo trečią pasirinkimą. Šiuo numeriu komanda pasirinko Šiaurės Karolinos studentą Michael Jordan. Pirmuoju numeriu tais metais Houston Rockets pasirinko Hakeem Olajuwon.

Savo debiutiniame sezone M. Jordanas sugebėjo komandą nuvesti iki atkrentamųjų varžybų. Taip pat M. Jordanas buvo išrinktas į NBA metų antrąją komandą ir pelnė metų naujoko titulą.

1987 m. prie komandos prisijungė Scottie Pippen. Tais metais ekipa pateko į Rytų konferencijos finalą. Po dvejų metų prie ekipos vairo stojo naujas treneris Phil Jackson.

1990–1991 m. sezone „Bulls“ pagerino tuometinį savo rekordą, pasiekusi 61 pergalę. Tų metų NBA finale rezultatu 4-1 „Bulls“ nugalėjo Los Andželo „Lakers“ ekipą ir pirmą kartą istorijoje tapo čempione. M. Jordanas tapo reguliaraus ir finalo naudingiausiu žaidėju.

Po metų Bulls pasiekusi 67 pergales vėl tapo NBA čempione. 1993 m. „Bulls“ pelnė trečią NBA čempionų titulą iš eilės. M. Jordanas finalo serijoje vidutiniškai pelnydavo po 41 tašką.

1993 m. rudenį M. Jordanas paskelbė apie savo pasitraukimą iš profesionalaus sporto. Tai jis padarė po kelių mėnesių nuo savo tėvo mirties.

1994 m. likusi be savo lyderio Bulls iškopė į Rytų konferencijos pusfinalį, tačiau jame 3-4 pralaimėjo Niujorko „Knicks“. 1994–1995 m. sezone į komandą sugrįžo M. Jordanas, tačiau ekipa Rytų konferencijos pusfinalyje 2-4 nusileido Orlando „Magic“.

1995–1996 m. sezone Bulls laimėjo 72 rungtynes, pagal šį rezultatą ji yra geriausia per visą NBA istoriją – ji yra vienintelė ekipa, sezone laimėjusi 70 ar daugiau rungtynių. Šiame sezone ji tapo ketvirtą kartą čempione per 6 metus.

Kitame sezone „Bulls“ laimėjo 69 kartus, o finale 4-2 nugalėjo Jutos „Jazz“ klubą. Su šiuo klubu Bulls susitiko ir 1998 m. finale. Rezultatu 4-2 nugalėjusi Bulls tapo šeštą kartą NBA čempione.

Po 1998 m. finalo iš ekipos pasitraukė daugelis naudingiausių žaidėjų (M. Jordan. S. Pippen, D. Rodman) bei treneris P. Jackson. Po šio sezono ekipa ilgai negalėjo patekti į atkrentamąsias varžybas.

1998 m. NBA finalas, kuriame triumfavo Bulls ekipa, buvo žiūrimiausias NBA finalas per visą istoriją. NBA čempionais ekipa yra tapusi šešis kartus – 1991, 1992, 1993, 1996, 1997 ir 1998 metais. Pagal šį rodiklį ji yra trečia – po Los Andželo „Lakers“ ir Bostono „Celtics“.

 D. Rose era 
2008 m. naujokų biržoje „Bulls“ pasirinko Derrick Rose. Po šio sezono ekipos rezultatai ženkliai pagerėjo.

2011 m. komandai pradėjo vadovauti Tom Thibodeau. Šiame sezone ekipa pelnė 62 pergales ir tapo absoliučia sezono nugalėtoja. Rytų konferencijos finale „Bulls“ 1-4 nusileido Majamio „Heat“ klubui.

2012 m. sezoną Bulls baigė pirmoje Rytų konferencijos vietoje su 50 pergalių (per 66 rungtynes).

2011 m. „Bulls“ pagal „Forbes“ buvo trečia pagal vertę – 511 milijonu JAV dolerių.The NBA’s Most Valuable Teams 

Atstovaudami Bulls ekipą naudingiausiais NBA žaidėjais tapo M. Jordan ir D. Rose.

 Sezonai 
 Sezonas  Pogrupis  Vieta  Atkrintamosios varžybos  Pergalės  Pralaimėjimai 2005/2006 m.  Vidurio (Rytų konferencija)  4 vieta  Pirmajame atkrintamųjų varžybų rate 2-4 pralaimėjo Majamio „Heat“ komandai  41  41 2006/2007 m.  Vidurio (Rytų konferencija)  3 vieta  Konferencijos pusfinaliuose 2-4 pralaimėjo Detroito „Pistons“ komandai  49  33 2007/2008 m.  Vidurio (Rytų konferencija)  4 vieta  Nepateko  33  49 2008/2009 m.  Vidurio (Rytų konferencija)  2 vieta  Pirmajame atkrintamųjų varžybų rate 3-4 pralaimėjo Bostono „Celtics“ komandai  41  41 2009/2010 m.  Vidurio (Rytų konferencija)  3 vieta  Pirmajame atkrintamųjų varžybų rate 1-4 pralaimėjo Klivlando „Cavaliers“ klubui  41  41 2010/2011 m.  Vidurio (Rytų konferencija)  1 vieta  Konferencijos finaluose 1-4 pralaimėjo Majamio „Heat“ klubui  62  20 2011/2012 m.  Vidurio (Rytų konferencija)  1 vieta  Pirmajame atkrintamųjų varžybų rate 2-4 pralaimėjo Filadelfijos „76ers“ klubui  50  16 2012/2013 m.  Vidurio (Rytų konferencija)  2 vieta  Konferencijos pusfinalyje 1-4 pralaimėjo Majamio „Heat“ klubui  45  37 2013/2014 m.  Vidurio (Rytų konferencija)  2 vieta  Pirmajame atkrintamųjų varžybų rate 1-4 pralaimėjo Vašingtono „Wizards“ klubui  48  34 2014/2015 m.  Vidurio (Rytų konferencija)  2 vieta  Konferencijos pusfinalyje 2-4 pralaimėjo Klivlando „Cavaliers“ klubui  50  322015/2016 m.Vidurio (Rytų konferencija)4 vietaNepateko42402016/2017 m.Vidurio (Rytų konferencija)4 vietaPirmajame atkrintamųjų varžybų rate 2-4 pralaimėjo Bostono "Celtics" komandai41412017/2018 m.Vidurio (Rytų konferencija)5 vietaNepateko27552018/2019 m.Vidurio (Rytų konferencija)4 vietaNepateko22602019/2020 m.Vidurio (Rytų konferencija)3 vietaNepateko22432020/2021 m.Vidurio (Rytų konferencija)3 vietaNepateko31412021/2022 m.Vidurio (Rytų konferencija)2 vietaPirmajame atkrintamųjų varžybų rate 1-4 pralaimėjo Milvokio „Bucks“ komandai46362022/2023 m.Vidurio (Rytų konferencija)3 vietaNepateko4042

 Komandos rekordai 

 1996 m. pasiektas geriausias sezono rezultatas (NBA rekordas) – 72 pergalės ir 10 pralaimėjimų.
 Daugiausia iš eilės laimėtų rungtynių namų arenoje (44; per du sezonus, 1994–1996).
 Michael Jordan pelnė daugiausia taškų (63) per atkrintamąsias rungtynes.
 Michael Jordan pelnė daugiau kaip 20 taškų per iš eilės žaistas atkrintamąsias rungtynes (60).
 Michael Jordan metė daugiausia baudų metimų atkrintamųjų rungtynių metu (13).

 Žaidėjai 

 Šlovės muziejaus nariai 
 Žaidėjai 

 Žaidėjas Pozicija Sezonai su „Bulls“ Įrašymo metaiC1974–19751985SG1984-851996C1976–77–1981–82,  1987-882011C1996–972003SG1984–85–1992-93,  1994-95–1997-982009SF1987–88–1997-98,  2003-042010PF1995–96–1997–982011SF1969–70–1974–752012

 Treneriai 
 Phil Jackson (įrašytas 2007 m.)
 Jerry Sloan (įrašytas 2009 m.)
 Tex Winter (įrašytas 2011 m.)

 Rėmėjai 
 Jerry Colangelo (įrašytas 2004 m.)

 Įamžinti marškinėliai 
Čikagos „Bulls“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

 4 Jerry Sloan, G, 1966-76
 10 Bob Love, P, 1968-76
 23 Michael Jordan, AG, 1984-93 ir 1995-98
 33 Scottie Pippen, LK, 1987-98, 2003-04

Iškeltomis vėliavomis taip pat pagerbti yra:
 Phil Jackson, vyr. treneris, 1989-98
 Jerry Krause, generalinis direktorius, 1985–2003
 Johnny Kerr, vyr. treneris, vadybininkas, komentatorius, 1966-2009

 Nuorodos 
 Oficiali Čikagos „Bulls“ svetainė
 Čikagos „Bulls“ ekipos istorija (nba.com)
 Komandos lyderiai pagal statistiką 
 Apie Čikagos „Bulls“ sporto enciklopedijoje

 Šaltiniai 

Kategorija:NBA klubai
Kategorija:Čikagos sportas